Benvolguda/benvolgut/s,

El **dilluns 2 d’octubre** comença el taller semipresencial.......**.** Aquesta és l’adreça directa del curs:   -------

Amb aquest correu us recordem les tasques principals associades al seguiment de cursos semipresencials com a responsables d’aquest grup. Com a primera tasca, el dia de l’inici del curs, abans de les 10h preferiblement, heu d’**enviar als alumnes les instruccions d’autoinscripció** (us facilitem un missatge model per enviar).

Si rebeu incidències d’accés a l’Aula Virtual per part d’alumnes i no les podeu resoldre, envieu un correu a avirtual.eapc@gencat.cat; indiqueu-hi en l’assumpte el nom del curs i, en el cos del missatge: el nom de l’alumne/a, el seu e-mail i una breu descripció de la incidència. De tota manera, tingueu present que la majoria de problemes d’accés dels alumnes se solucionen un cop llegeixen les instruccions detingudament.

Entre dimecres i dijous us passaré la llista de persones que en aquella data no han accedit al curs, per tal que els feu un recordatori perquè s’hi inscriguin.

Per a la resta de tasques que cal que feu (recordatoris d’accés, enviament de qüestionaris de satisfacció, publicació del missatge de tancament del curs) us aniré enviant correus per recordar-vos-ho, atès que soc la persona encarregada del suport a l’aula virtual per aquesta edició semipresencial.

Resto a la vostra disposició per a qualsevol aclariment.

Salutacions,

**XXXXX**

EAPC - Suport a l’aula virtual – Cursos virtuals i semi presencials

**Missatge per enviar als alumnes admesos (per correu electrònic)**

Benvolgut/da,

Ens plau anunciar-vos que avui, **2 d’octubre**, s’inicia el taller semipresencial **XXXXXXX**. Aquesta activitat formativa consta d’**X sessió/ons presencial/s**, a més de les virtuals; aquestes darreres les seguireu des de l’Aula Virtual de l’Escola d’Administració Pública de Catalunya.

Des d’ara mateix ja podeu accedir al curs, però primer us heu d'autoinscriure seguint les instruccions que s'indiquen en aquest [espai web (INSTRUCCIONS AUTOINSCRIPCIÓ)](http://eapc.continguts.cat/doku.php?id=01_cursos_virtuals:2015_auto_inscr2:inici). La clau d’accés que us demanarà per inscriure's al vostre curs és la següent: **XXXXX**. **És important que seguiu les indicacions pas a pas**. Si tot i seguir les instruccions no podeu entrar al curs, si us plau, comuniqueu-nos-ho.

Que tingueu un bon curs!

**Missatge de benvinguda per penjar a l’aula virtual (al Tauler del professorat)**

*(El DAV s’encarrega de penjar-lo, independentment que els RF també en facin un)*

Hola a tothom!

Us donem la benvinguda al taller/curs semipresencial **XXXXXXX**.

Durant aquestes setmanes treballareu en aquesta aula virtual i fareu classes presencials acompanyats pel vostre tutor/per la vostra tutora: **XXXXX**.

Us recomanem que llegiu detingudament el Pla docent, que és el document que us ajudarà a seguir pas a pas l'activitat del taller/curs. Si no esteu familiaritzats amb l’Aula Virtual, us recomanem que consulteu també els documents i enllaços que trobareu a l’Espai d'acompanyament de l'Aula Virtual.

Us recordem que en la formació virtual és de vital importància la planificació del temps propi, per poder complir la programació del curs i els terminis de lliurament de les activitats descrits en el pla docent.

En finalitzar el curs us demanarem la vostra opinió i us passarem un qüestionari de satisfacció. Les vostres respostes i comentaris ens ajudaran a millorar en properes edicions. Us desitgem una bona travessia d’aprenentatge!